《吴岩子徵和起句原韵 其一》
清代·王端淑

榻占西湖第一楼，垂帘落影咽云流。含香燕入歌声里，避月花飞点案头。

鹫岭青来描锦字，蒹葭碧处系春舟。阮公清啸江生笔，赢得轻烟纸上幽。

作者简介：浙江山阴人，字玉映，号映然子。丁肇圣妻。工诗文，善书画，长于花草。亦通史学。曾辑编《名媛文纬》、《诗纬》、《史愚》。著有《吟红集》、《留箧集》、《恒心集》。